Olmekai

Olmekai – Mezoamerikos tauta ir civilizacija, klestėjusi maždaug 1200–200 m. pr. m. e. dabartinės Meksikos pietų centrinėje dalyje (Įlankos regione). Kitos Vidurio Amerikos kultūros iš jų paveldėjo plokščiaviršūnius pilkapius, kamuolio žaidimo aikštes ir hieroglifų raštą. Olmekų dirbinių rasta daugelyje vietų. Jų menas natūralistinis ir simbolinis. Pagrindinis olmekų miestas - La Venta.

Nors rasta apie 50 tekstų, kelios dešimtys milžiniškų akmeninių galvų ir rutulių, nieko tikro apie olmekų kultūrą pasakyti negalima. Žinoma, kad ji atsirado apie 1700 m. pr. m. e. Jos kilmė – Centrinėje Amerikoje. Paplitimas – nuo Jukatano pusiasalio šiaurės rytuose iki Brazilijos džiunglių (Amazonės selva) pietuose ir pietvakariuose. Žinoma, kad „olmeca“ reiškia „žmogus iš kaučiuko šalies“. Žinoma, kad Brazilijoje dalis Amazonės upės selvos iki šiol vadinana „Olmekanu“ – „Kaučiuko šalimi“. Taip pat žinoma, kad olmekai save vadino „žmonėmis-jaguarais“. Itin išvystytas jaguaro kultas. Mokslininkų spėjimu, olmekai į Jukataną grįžo vėlyvajame savo civilizacijos periode. Žinoma, kad olmekai Jukatano rytinę dalį vadino „raudono ant juodo šalimi“, tai yra „rašto“ šalimi.

 Kalba ir raštas 

Tikėtina, kad olmekai buvo pirmoji Vakarų pusrutulio civilizacija, naudojusi raštą. 2002 ir 2006 m. rasti simboliai datuojami atitinkamai 650 ir 900 m. pr. m. e.John Noble Wilford, Writing May Be Oldest in Western Hemisphere, New York Times, September 15 2006. (Nuoroda tikrinta 2011-04-05), ir yra ankstesni nei seniausi sapotekų rašmenys, datuojami apie 500 m. pr. m. e.Helen Briggs, 'Oldest' New World writing found, BBC, 14 September 2006. (Nuoroda tikrinta 2011-04-05)

San Adrese, Meksikoje, 2002 m. rastame cilindriniame antspaude vaizduojamas paukštis, iš kurio snapo sklinda rašmenys, panašūs į vėlesnius majų hieroglifus.Bill Noxon, Scientists Find Earliest "New World" Writings in Mexico, National Science Foundation, July 30, 2004. (Nuoroda tikrinta 2011-04-05) Vadinamajame Kaskachalio bloke, rastame 2006 m. rastas netoli San Lorenso, vaizduojami 62 simboliai, 28 iš kurių yra skirtingi. Daugelis garsių archeologų pavadino šį radinį „seniausiais ikikolumbinės Amerikos rašmenimis“.Skidmore, Joel (2006). The Cascajal Block: The Earliest Precolumbian Writing, Mesoweb Reports & News. Mesoweb. (Nuoroda tikrinta 2011-04-05) Kiti radinį vertina skeptiškiau, motyvuodami akmens išskirtinumu, archeologinio konteksto stoka ir akivaizdžiais skirtumais nuo kitų Mezoamerikos raštų.Bruhns, Karen O.; Nancy L. Kelker, Ma. del Carmen Rodríguez Martínez, Ponciano Ortíz Ceballos, Michael D. Coe, Richard A. Diehl, Stephen D. Houston, Karl A. Taube, and Alfredo Delgado Calderón (March 2007). "Did the Olmec Know How to Write?". Science (Washington, D.C.: American Association for the Advancement of Science)

 Šaltiniai 

Kategorija:Mezoamerikos tautos
Kategorija:Įlankos Mezoamerika